NaiveNeuron/SloPal huggingface dataset:
Laššáková, Jana, podpredsedníčka NR SR (2014-09-25):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku od pána poslanca Alojza Hlinu. Nech sa páči, pán poslanec. (Reakcia z pléna.) Nech sa páči.
Hrnčiar, Andrej, podpredseda NR SR (2018-06-18):
Dávam slovo spravodajkyni, ktorú určil navrhnutý gestorský výbor pre sociálne veci, poslankyni Petre Krištúfkovej.
Kaník, Ľudovít, poslanec NR SR (2013-09-18):
Pán predseda, toto je mimoriadna schôdza, pokračovanie mimoriadnej schôdze o vyslovení nedôvery premiérovi vlády, to znamená o vyslovení nedôvery celej vláde. Neviem o žiadnej krajine, kde v rámci parlamentnej demokracie pri takomto prerokovávaní takéhoto bodu sa vláda nezúčastňuje toho rokovania. Je to potupenie parlamentnej demokracie. A ja vás žiadam, aby ste zabezpečili účasť vlády. (Potlesk.) A kým sa vláda nedostaví, minimálne teda pán premiér, aby sme prerušili rokovanie.
Beluský, Martin, poslanec NR SR (2020-12-10):
Ďakujem za slovo, pán podpredseda. Pán poslanec Dostál, vy ste povedali vo svojom príspevku, že vy si nemyslíte, že keby vláda schválila tento núdzový stav a že po dvadsiatich dňoch keby parlament to neschválil, že by potom išla vláda proti vôli parlamentu, že by to znovu navrhla, pretože súčasne tak, ako ste to navrhli, ten zákon, tak je to vlastne umožnené. Ale ja sa vás chcem spýtať, že ako môže súčasný parlament prejavovať nejakú svoju vlastnú vôľu, keď tí jednotliví poslanci tú vôľu neprejavujú svojím hlasovaním, pretože sú viazaní nejakou koaličnou zmluvou, pretože aj vy ste sám povedal, že vy tiež by ste chceli radšej predchádzajúci súhlas parlamentu, ale tak či tak podporíte tento návrh zákona a tak či tak nepodporíte návrh, ktorý predložil pán poslanec Susko. Ale nesmiete sa potom čudovať opozícii, že navrhuje takýto predchádzajúci súhlas a je úplne jedno, či to je jednoduchá väčšina alebo ústavná väčšina, pretože vy predsa tú ústavnú väčšinu máte, takže vám to nemá prečo vadiť. A ešte sa vás chcem spýtať, pán poslanec, vy ste teda povedali, že ste sa tak dohodli, ale my napríklad nevieme tie argumenty, že ktoré v tej vašej diskusii v rámci koalície padali, že prečo niekto, nejaká koaličná strana navrhla, že to bude až dodatočný súhlas, prečo sa nevzali v úvahu tie vaše argumenty, že to má byť predchádzajúci a čo vlastne, aké argumenty padli, že prečo to je vlastne takto dobré, prečo má byť nasledujúci súhlas a nie predchádzajúci, prečo vám to vadí, prečo nemôže byť predchádzajúci súhlas parlamentu pred vyhlásením, resp. schválením núdzového stavu. Ďakujem pekne za odpoveď.
Pleštinská, Zita, poslankyňa NR SR (2020-07-14):
Ďakujem, pán predsedajúci. Vážený pán minister, vážený kolega, chcela by som poďakovať za možno takýto prístup prijať legislatívu, ktorá, samozrejme, bude chrániť tých zodpovedných ľudí, ktorí majú obavy, pretože počúvame stále, dnešné čísla hovoria, že na COVID-19 sa nakazilo už 13 miliónov ľudí. To číslo je alarmujúce a myslím si, že ľudia si zaslúžia, aby vláda prijala takéto, takúto legislatívnu úpravu aj z toho dôvodu, že výškou pokút, teraz cena života, hej, jaká je výška pokuty, 5-tisíc alebo koľko? Možno je ešte otázka, až do výšky 5-tisíc, tak povedať: Áno, keď sa nahlási o jeden deň, bude taká pokuta. Možno odstupňovať, aby nebol tam vlastne ten priestor na to, aby tam vznikal priestor na korupciu. Ale ja sa veľmi prikláňam, lebo je to návrh, ktorý chráni ľudí, a myslím si, že toto ľudia očakávajú. Ďakujem pekne.
Grendel, Gábor, podpredseda NR SR (2021-03-31):
Len pre presnosť. Toto bolo vlastne vystúpenie v rozprave. Čiže ak by ste chceli faktickou reagovať, potrebujete hlasovaciu kartičku, ale je to len taká drobnosť. V rozprave teraz vystúpi pán poslanec Kočiš ako jediný ústne prihlásený.
B. Bugár, podpredseda NR SR: (2005-12-13):
Otváram rozpravu a pýtam sa, či sa hlási niekto do rozpravy ústne, nakoľko som nedostal písomné prihlášky do rozpravy. Nikto. Končím možnosť prihlásiť sa do rozpravy. Vyhlasujem rozpravu za skončenú. Prerušujem rokovanie o tomto bode programu. A zároveň prerušujem dnešné rokovanie Národnej rady. (Prerušenie rokovania o 18.59 hodine.)
Ľ. Mušková, poslankyňa: (2004-05-13):
Tá situácia je dnes v mnohých takých rodinách po všetkých reštrikciách vlády, ktoré sa honosia hrdým názvom reforma, nepredstaviteľne zlá. Mnohé deti vďaka ekonomickým, sociálnym, ale i zdravotníckym zákonom, ktoré občanov existenčne ohrozujú, živoria v chlade, o hlade, zlé oblečené, často bez liekov. Doba Čenkovej detí, ako vidíme my mimobratislavskí, nie je taká vzdialená. Možno sa to práve vám, páni poslanci, ktorí žijete v tomto regióne Bratislavy, bude zdať neuveriteľné, a preto som vám ochotná poskytnúť adresy 6- až 8-detných rodín v Žilinskom kraji, ale verím, že takéto rodiny sa nachádzajú aj v ostatných regiónoch Slovenska, aby ste si pozreli, v akých nepredstaviteľných podmienkach žijú. O zlých zákonoch prijímaných v tomto parlamente a potom následne donekonečna novelizovaných by sa dalo dlho rozprávať. Sú to zákony pokusov a omylov, lebo sú robené bez potrebných analýz dosahov na občanov a bez skúseností predkladateľov. Napríklad, vyčítali ste nám svojho času, že prídavky na deti nedostávali tí bohatší, dnes ich majú síce všetci, ale najmenej práve tí najchudobnejší. Príspevok na bývanie ste upravili tak, že ich nedostanú práve tí, ktorí ich skutočne najviac potrebujú. Motivačný príspevok dávate tým, čo sú v hmotnej núdzi, ale nie všetkým, aj to nie v plnej výške. A viete, koľko tých najbiednejších nie je vôbec zaregistrovaných v hmotnej núdzi? Naposledy ste trebárs posunuli do druhého čítania zdravotnícke zákony, o ktorých je aj laikovi jasné, že nejde o pacienta, ale o bohapustý biznis. Ak ste ochotní, vážení kolegovia, zahlasovať za tieto zákony, verím, že podporíte zákon, ktorý pomôže aspoň časti strádajúcich detí. Ak vláda bez mihnutia oka dá skoro 9 mld. Sk na zahraničného investora, tých pár stotisíc, ktoré môžu zachrániť deti, je smeť a verím, že v rozpočte nemôžu chýbať. A preto vás prosím, vážení kolegovia, podporte tento zákon do druhého čítania. Chcem poďakovať kolegovi, že našiel tú odvahu druhýkrát predložiť tento zákon, pretože skutočne je nekonečne potrebný. Ďakujem vám. (Potlesk.)
Mikloško, Jozef, poslanec NR SR (2015-06-16):
Ďakujem, ja tiež sa budem troška opakovať. Chcel by som navrhnúť, aby vláda podala správu Slovenskej republiky k situácii migrantov, už to tu bolo, chvalabohu, ďakujem. Chcem zdôrazniť, že na teraz sme túto tému zanedbali. Spoločnosť je veľmi polarizovaná v tejto téme, objavili sa negatívne stanoviská premiéra aj ministra vnútra skôr ku kvótam, ako k celkovej tejto tematike a mám tu teraz pred sebou veľmi pekné, peknú iniciatívu asi stovky mimovládnych organizácií, Stredozemné more je aj naše more, iniciatíva ku Svetovému dňu utečencov. Čiže veľmi sa prihováram, aby táto téma tu bola, však iste aj bude, ale aby tu aj niekto bol zodpovedný, nielen parlament, ktorý si svoje dá. V deň pred summitom dvadsiateho štvrtého bude tuná na európskom výbore pán premiér, čo je dobré, len my by sme tým pádom mohli a mali aj zaviazať pána premiéra, aby konal v zmysle našich uznesení. Čiže niekto by tu mohol byť aj, ktorý je za to zodpovedný, či minister vnútra... (Prerušenie vystúpenia časomerom.)
Sulík, Richard, predseda NR SR (2010-08-04):
Ďakujem vám. Poprosím panie poslankyne a pánov poslancov, aby o 14.00 hodine sa dostavili, budeme pokračovať. Ďakujem zatiaľ. (Prerušenie rokovania o 12.02 hodine.) (Pokračovanie rokovania o 13.55 hodine.)
Kollár, Boris, predseda NR SR (2023-07-21):
Vážené pani poslankyne, páni poslanci, prosím, zaujmite miesto v sále. Chcem požiadať všetkých poslancov, ktorí sú ešte na chodbách, aby prišli do, do sály, lebo o malú chvíľu budeme pokračovať. Vážené pani poslankyne, páni poslanci, chcem vás ešte predtým upozorniť, že v prípade, že nebude prítomná nadpolovičná väčšina všetkých poslancov podľa § 23 ods. 5 zákona o rokovacom poriadku, odložím začiatok schôdze na ďalší rokovací deň. Pani poslankyne, páni poslanci, prosím, aby sme sa prezentovali, teraz požiadam techniku, aby nám spustila možnosť prezentovať sa. (Prezentácia.) Zisťujem, že sa zaprezentovalo 58 poslancov, Národná rada teda opäť nie je schopná sa uznášať . Odkladám začiatok 98. schôdze na 22. 7., teda na zajtra, bude to cca o 10.15 h, bude to po 97. schôdze. Ďakujem za účasť a, kolegovia, prosím, všetci odovzdajte karty hlasovacie, prosím, lebo to bolo proti podpisu, tak chcem poprosiť všetkých poslancov, aby odovzdali tie karty, ktoré si zajtra ráno opäť proti podpisu vyzdvihnete. Ďakujem, neberte si ich, prosím, so sebou domov. Prvá schôdza začína o deviatej a táto bude, ak sa neotvorí, bude cca 10.15 h. (Rokovanie 98. schôdze NR SR bolo prerušené o 10.55 hodine.)
Paška, Pavol, predseda NR SR (2012-06-22):
Pán podpredseda Národnej rady Figeľ, nech sa páči.
Hraško, Igor, poslanec NR SR (2012-10-25):
Premýšľam o tom, ale aj tak nie sme uznášaniaschopní.
T. Cabaj, podpredseda NR SR: (2010-02-11):
Pán podpredseda vlády, nech sa páči.
Gröhling, Branislav, poslanec NR SR (2023-12-15):
Pán poslanec Kišš, vo svojom vystúpení si spomenul takú nepotrebnosť nových inštitúcií a myslím si, že keby tu sedeli vládni poslanci, tak by sa tak usadili do tých stoličiek, že preboha, čo to ten Kišš rozpráva, aká nepotrebnosť nových inštitúcií, veď my tu potrebujeme viacej nových miest, viacej úradníkov, viacej stoličiek, aby sme mohli obsadiť tie stoličky nejakými ľuďmi, my tu potrebujeme omnoho väčší chaos, lebo v tom chaose sa nám dobre nejakým spôsobom funguje aj vládne, aby bol čo najviac neprehľadný, aby bol čo najväčší, aby sme mohli uplatniť čo najviac našich ľudí. My tu potrebujeme nový orgán, však to musíme zneprehľadniť celé toto klbko nejakých kompetencií a ešte tomu orgánu dať ďalšie a ďalšie kompetencie, ktoré môžu mať iné orgány alebo iné ministerstvá, vytvorme si nejaký strategický dokument k tomu, najlepšie potom bude ešte aj nejaký metodický pokyn a na to potrebuješ ďalších a ďalších ľudí, ktorí to budú vypracovávať, lebo komunikácia, komunikácia medzi orgánmi musí byť intenzívna, veď ony navzájom si musia ešte viacej zavadzať, aby v rámci toho zavadzania si nevedeli nejakým spôsobom fungovať. Toto je ich svet. A keďže vás poznám, tak viem, že ten váš svet je že práve by sme mali znížiť počet inštitúcií, znížiť počet úradníkov, zefektívniť celý ten chod, aj sa v tomto návrhu zákona presúvajú napríklad kompetencie v rámci oblasti výskumu, oblasť výskumu prechádza v rámci úradu vlády a ostatných orgánov štátnej správy a pre mňa by to bolo, že sa na ministerstve školstva mala práve veda, výskum a inovácie zjednotiť z ostatných ministerstiev, ale to sa diať pod touto vládou určite nebude.
Laššáková, Jana, podpredsedníčka NR SR (2014-11-25):
Pán poslanec Lipšic, nech sa páči.
Žiga, Peter, podpredseda NR SR (2024-01-17):
Zneužívate veľkorysosť. (Povedané s povzdychom. Smiech v sále.) S reakciou na faktické poznámky pani poslankyňa Luščíková.
Bugár, Béla, podpredseda NR SR (2019-06-27):
Pani poslankyňa Verešová, môžte reagovať.
Hrnčiar, Andrej, podpredseda NR SR (2017-03-28):
Pani poslankyňa Cigániková.
Kollár, Boris, predseda NR SR (2022-06-29):
S faktickou pani poslankyňa Tabák.
Přidal, Alojz, poslanec NR SR (2015-09-29):
Pán kolega Číž, vy ste tu hovorili o zodpovednosti, že väčšina má zodpovednosť, ale ja vás ubezpečujem, že aj my máme zodpovednosť. Bohužiaľ, nemôžete sa správať podľa príslovia: „Vyhraj voľby a môžeš robiť všetko.“ A ešte by som chcel povedať k tomu návrhu zákona, o ktorom budeme rokovať, že ho robili odborníci z parlamentného inštitútu. Chcem vám povedať, že tí odborníci z parlamentného inštitútu zobrali návrh skupiny poslancov opozičných, v ktorej pracoval aj kolega Brixi, ktorý mal 32 bodov. Vykastrovali ho, nechali tam 15 bodov a spravili z neho úplne bezzubý zákon, taký ako acylpyrín. Nikomu to nepomôže ani neuškodí. Jednoducho, pán kolega, jedna tretina poslancov v tom mojom výbore môže zablokovať všetko. A to je neprípustné. Naozaj to je aj v rozpore s odporúčaniami skupiny GRECO.
Cicoň, Antonín, poslanec NR SR (2013-05-22):
Týmto sme hlasovali o všetkých pozmeňujúcich návrhoch. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Laššáková, Jana, podpredsedníčka NR SR (2013-01-30):
Na vystúpenie pána poslanca s faktickou poznámkou sa hlásia pán poslanec Fecko a pán poslanec Martinák. Končím možnosť prihlásiť sa s faktickými poznámkami. Pán poslanec Fecko, nech sa páči.
Kollár, Boris, predseda NR SR (2022-10-05):
Prezentujme sa a hlasujeme. (Hlasovanie.) Prítomných 134 poslancov, za 133, 1 nehlasoval. Uvedený návrh sme schválili.
Mora, Ján, poslanec NR SR (2018-05-25):
A čo sa týka tej druhej časti, teda že pán prezident vykonáva v súčasnosti až doslova nadprácu, čo sa týka nejakých tých mimovládnych organizácií, no ale čo sa týka tej prvej časti, ktorú si povedal, že ohlásil, že nebude kandidovať, čo ma zase osobne veľmi potešilo. Na druhej strane by som si tým nebol až taký istý. Keďže použil tú jeho vzletnú vetu, že iba hlupák nemení svoje názory, tak ja sa niekedy obávam, že to tak ani nebude, uvidíme. Ďakujem.
Bugár, Béla, podpredseda NR SR (2019-05-15):
Ďalej v rozprave vystúpi pán poslanec Gröhling za klub SaS.
J. Brocka, poslanec: (2001-11-09):
J. Migaš, predseda NR SR: Panie poslankyne, páni poslanci, budeme hlasovať o bodoch zo spoločnej správy. Bod č. 1, 3, 4, 5, 6, 7, 10, 12 a 13 s odporúčaním schváliť ich. Prezentujme sa a hlasujme. (Hlasovanie.) Prítomných je 107 poslancov, za 73, proti 19, zdržali sa 12, nehlasovali 3. Tieto body zo spoločnej správy sme schválili. Ďalej.
Blanár, Juraj, podpredseda NR SR (2020-12-10):
Pán poslanec nemá záujem o doplňujúcu otázku. Pán minister, ďakujem vám veľmi pekne za odpovede. Teraz budeme pokračovať odpoveďou na otázku pani poslankyne Anny Zemanovej na ministerku spravodlivosti pani Máriu Kolíkovú. Otázka znie: „Vážená pani ministerka, Marián Kočner žaloval EUROPOL na Súdnom dvore Európskej únie za to, že pomohol slovenským orgánom rozšifrovať Threemu, keďže slovenské orgány nedisponujú potrebnou dešifrovacou technológiou a za súvisiace poškodenie jeho dobrého mena. Slovenská republika mohla v konaní podať tzv. intervenciu, ktorá však do uplynutia lehoty podaná nebola. Z akého dôvodu Slovenská republika nevyužila možnosť podať v danom konaní intervenciu? Môže zodpovedný zástupca Slovenskej republiky podať intervenciu vo veciach vysokého záujmu Slovenskej republiky aj bez odpovede, resp. stanoviska vecne príslušného rezortu?“ Pani ministerka, nech sa páči, máte slovo.
Marosz, Ján, poslanec NR SR (2017-09-13):
Ďakujem za slovo. V rukách mám materiál, ktorý zajtra posielam na Špeciálnu prokuratúru, a ako bolo spomínané, potrebujú mať politici tam svojho nominanta. Keď tento materiál, ktorý hovorí o pomeroch na ministerstve dopravy, sme z hľadiska trestných činov si prešli, tak teraz počúvajte len trestné činy, ktoré naozaj hovoria o tom, že budú potrebovať svojho nominanta. Dejú sa tam machinácie pri verejnom obstarávaní a verejnej dražbe, dejú sa tam zneužitie účasti na hospodárskej súťaži, machinácie pri verejnom obstarávaní, prijímanie úplatku, podplácanie a podobne. To je len na základe analýzy nejakých, nejakého listu, nejaký list to, že čo sa deje na ministerstve obrany. Na ministerstve dopravy. Čiže jednoducho takéhoto človeka, ktorý dokáže prikrývať takéto veci, budú potrebovať. A druhá vec, ešte na predrečníka zareagujem, že na tom výbere neboli prítomné neziskové organizácie, ktoré sa v prvom kole zaujímali o ten výber, tak na druhom kole toho výberu sa nezúčastnili. Aj toto o niečom hovorí.
T. Cabaj, podpredseda NR SR: (2010-03-03):
Tým sme ukončili vystúpenie navrhovateľa aj spravodajcu, prerušujem rokovanie  o tomto bode, hlasovať budeme o 11.00 hodine, tak ako avizoval pán spravodajca. Panie poslankyne, poslanci, pán minister, pristúpime k druhému čítaniu o vládnom návrhu zákona o podpore cestovného ruchu . Vládny návrh zákona  má tlač 1407, spoločnú správu výborov máme ako tlač 1407a. Opäť poprosím pána ministra Jahnátka, aby vládny návrh odôvodnil.
Hrušovský, Pavol, podpredseda NR SR (2011-07-12):
Ďakujem, pán podpredseda vlády, za uvedenie návrhu. A poprosím teraz pána povereného spravodajcu Ivana Štefanca, aby Národnú radu informoval o stanovisku výborov.
Danko, Andrej, podpredseda NR SR (2024-01-16):
Pani poslankyňa Luščíková.
Danko, Andrej, podpredseda NR SR (2024-10-29):
Ďakujem. Dávam slovo spravodajkyni, ktorú určil navrhnutý gestorský výbor pre poľnohospodárstvo a životné prostredie, pani Matejičkovej.
V. Faič, poslanec: (2001-12-11):
J. Migaš, predseda NR SR: Panie poslankyne, páni poslanci, hlasujeme osobitne o bode 21 s tým, že gestorský výbor odporúča schváliť tento bod. Schváliť. (Hlasovanie.) Prítomných je 99 poslancov, za 47, proti 26, zdržalo sa 23, nehlasovali 3. Čiže neprešlo to, lebo chýbal jeden hlas, čiže tieto návrhy sme neschválili. Panie poslankyne, páni poslanci, bod neprešiel, pokračujeme v hlasovaní.
Figeľ, Ján, podpredseda NR SR (2014-11-08):
Nech sa páči, Viera Tomanová.
Danko, Andrej, predseda NR SR (2018-06-21):
Ďakujem. Pán poslanec Jarjabek bol posledným prihláseným ústne do rozpravy. Poprosím a súčasne prerušujem rokovanie o tomto, tým vyhlasujem všeobecnú rozpravu za skončenú. Chce sa k rozprave vyjadriť pán navrhovateľ?
Nicholsonová, Lucia, podpredsedníčka NR SR (2016-04-19):
Ďakujeme pekne pani poslankyni za vystúpenie. Na vaše vystúpenie neevidujem žiadnu faktickú poznámku. Je tomu tak, nikto sa neprihlásil s faktickou? Dobre, ďakujem veľmi pekne. Takže, nasleduje teraz vystúpenie podľa toho, ako sa poslanci zapísali do rozpravy, pána poslanca Beblavého. Nech sa páči, pán poslanec.
Paška, Pavol, predseda NR SR (2014-04-01):
(Hlasovanie.) 139 prítomných, 62 za, 74 proti, 3 sa zdržali. Návrh sme neschválili.
Laurenčík, Milan, podpredseda NR SR (2020-11-26):
Pán poslanec, váš čas uplynul. Toto boli písomne prihlásení rečníci do rozpravy. Teraz sa pýtam, či sa hlási niekto do rozpravy ústne. Nech sa páči. Končím možnosť. Prihlásil sa pán poslanec Marián Viskupič, nech sa páči, máte slovo.
Zelník, Štefan, poslanec NR SR (2019-06-27):
Ďakujem pekne za slovo, vážený pán predsedajúci. Cieľom tejto právnej úpravy je vytvoriť rovnaké súťažné podmienky pre politické strany a politické hnutia. Vo voľbách by sa mali politické strany uchádzať o dôveru voličov predovšetkým svojím programom. Zhrniem tie najpodstatnejšie veci, o ktorých zákon hovorí, a to: Ruší sa možnosť financovania politickej strany či kandidáta treťou stranou. Ak niekto prekročí limit na volebnú kampaň, pokuta má byť určená ako dvojnásobok sumy, o ktorú politická strana alebo kandidát prekročili povolenú sumu nákladov na volebnú kampaň. Maximálna suma ročného členského príspevku od jedného člena má byť 10-tisíc eur. Politická strana by mohla počas jedného volebného obdobia prijať okrem príspevku od štátu najviac 3,5 milióna eur z darov, iných bezodplatných plnení, pôžičiek a úverov. Ide o sumu porovnateľnú s príjmom zo štátneho rozpočtu, ak strana vo voľbách do parlamentu získala viac ako 5 percent. Zavedením tohto limitu sa zabezpečí väčšia transparentnosť vo financovaní politických strán. Vážený pán predsedajúci, skončil som, môžte otvoriť rozpravu. Ďakujem.
Jakab, Július, poslanec NR SR (2024-01-10):
Ďakujem. Pán Hlina, ja sa musím s niečím priznať. Aj na jednej strane je to možno trochu, že sa cítim trápne a na druhej strane sa cítim aj trochu hrdo. Keď som bol vedúci úradu vlády, tak som podpísal spoluprácu medzi právnickou fakultou a Úradom vlády Slovenskej republiky o takej vzájomnej, vzájomnej spolupráci aj medzi kolektívom pedagogickým, aj teda študentmi a úradom vlády, aby sme mohli študentom na úrade vlády nejak pomôcť nejakou stážou a tak ďalej. A celé za právnickú fakultu to procesoval pán Burda, na tom dokumente som vlastne s pánom Burdom aj podpísaný a dokonca som bol aj na fakulte právnickej, kde bol taký ceremoniál, kde aj s takým celým širším kolektívom akademickým sme to spoločne podpisovali a bola to veľmi milá udalosť. Dokonca sme mali aj s pánom Burdom určitý akože príhovor k tomu, ako bude fajn vlastne spolupráca medzi právnickou fakultou a úradom vlády. A nevedel som tie informácie, ktoré vy ste nám tu predostreli v pléne o pánovi Burdovi. Na druhej strane ale som hrdý, že tí študenti môžu prísť na úrad vlády a môžu, môžu pomáhať na úrade vlády a môžu sa niečomu priučiť, ak už náhodou v tej škole k tým vedomostiam neprídu a ak náhodou majú pocit, že ich učitelia alebo vyučujúci, alebo tí, ktorí ich majú viesť, ich nevedú správnym smerom a majú názory s ktorými sami nesúhlasia, tak možno inštitúcie iné, štátne, im ukážu možno aj inú dobrú prax. Dúfam, verím.
Sulík, Richard, predseda NR SR (2011-06-17):
Dámy a páni, budeme pokračovať. Poprosím teraz pána poslanca Pašku, počkáme chvíľočku, dokým príde, aby mohol predniesť procedurálny návrh. Pán poslanec, nech sa páči. Žiaden návrh. Dobre. Dámy a páni, poprosím dostaviť sa do rokovacej sály. Predtým ako otvorím rozpravu, sa chcem spýtať, či je všeobecný súhlas na to, aby sme rokovali do skončenia schôdze. (Súhlasná reakcia pléna.) Nabudúce rýchlejšie, páni, hej? Dobre. Takže ideme teraz hlasovať. Ideme teraz hlasovať o tom, že budeme rokovať až do skončenia schôdze. (Smiech a ruch v rokovacej sále.) Prosím, hlasujme teraz. (Ruch v rokovacej sále.) Samozrejme, že budeme rokovať dnes do skončenia schôdze. (Výkriky a ruch v rokovacej sále.) Nepretržite, tak. Nepretržite, a nielen dnes, kurník. (Hlasovanie.) Z prítomných 79 poslancov hlasovalo 74 za. Čiže dohodli sme sa, že budeme rokovať dovtedy, dokedy schôdza neskončí. (Smiech a potlesk v rokovacej sále.) Nepretržite. Dobre. Ďalej. Pýtam sa, či je všeobecný súhlas s tým, že budeme hlasovať po prerokovaní každého bodu ihneď. Je všeobecný súhlas s tým, že budeme rokovať? (Nesúhlasná reakcia pléna.) Nie. Prosím, hlasujme teraz o tom, že budeme hlasovať po skončení rozpravy o každom bode ihneď. (Hlasovanie.) Prítomných 77 poslancov, hlasovalo 75 za a 2 nehlasovali. Dohodli sme sa na tom, že budeme hlasovať po skončení rozpravy ku každému bodu. Dva procedurálne návrhy. Pán poslanec Fico. Nech sa páči, pán podpredseda.
Bugár, Béla, podpredseda NR SR (2018-09-18):
Prezentujme sa a hlasujme. (Hlasovanie.) Prítomných 145 poslancov, za 55, proti 29, zdržalo sa 61 poslancov. Návrh nebol schválený. Teraz prosím pani poslankyňu Gaborčákovú, aby uviedla v prvom čítaní hlasovanie o návrhu poslancov Jurzycu, Kiššovej a Rajtára na vydanie zákona, ktorým sa dopĺňa zákon č. 461/2003 Z. z. o sociálnom poistení (tlač 1097). (Hlasovanie o návrhu poslancov Národnej rady Slovenskej republiky Eugena Jurzycu, Jany Kiššovej a Jozefa Rajtára na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov , tlač 1097.)
P. Hrušovský, podpredseda NR SR: (2001-10-23):
J. Benčat, poslanec: Zas mi beží.
Sulík, Richard, poslanec NR SR (2024-05-15):
Ďakujem pekne. Pán Hajko, dovoľte mi, aby som vám vysvetlil, ako bola RTVS financovaná pôvodne a ako bola financovaná teraz, lebo zjavne, zjavne toto neviete, inak by ste nepovedali, že v závere minulého roka stačilo zmeniť jedno číslo v zákone. No áno, ale bolo to nutné robiť v zákone. Predtým netrebalo ani len to. Takže to financovanie. Keď ešte boli koncesionárske poplatky, tak zo 140-miliónového rozpočtu RTVS asi 70 miliónov sa vybralo cez tie koncesionárske poplatky. Polovica. A druhá polovica, pán Hajko, sa generovala z takzvanej zmluvy zo štátom. A prekvapuje ma, že to neviete, keď ste celkom rozsiahlo vystupovali k RTVS. Čiže druhá polovica bola už iba na dohode medzi ministrom kultúry, resp. vládou a RTVS. Tam netrebalo ani len zákon meniť. Nič. Tam sa za zatvorenými dverami dohodli. Tam sa dalo povedať: „no keď budete poslúchať alebo nebudete, tak dostanete toľko alebo toľko peňazí“. My sme tie úplne že hlúpe koncesionárske poplatky z minulého storočia, prežitok, to sme zrušili a dali sme to celé do zákona, celé financovanie. Áno, vláda prišla, však majú na to mandát, a zmenili percento, ale museli to spraviť tu v Národnej rade. Kebyže sa tie poplatky nezrušia, polovica sumy, okej, tá je z poplatkov, ale druhú polovicu, pán Hajko, druhú polovicu by si vedeli za zatvorenými dverami vyriešiť, tak ako roky predtým. Tak nerozumiem, ako môžete vy mať problém s tým, že už všetko sme presunuli na financovanie zo štátneho rozpočtu, transparentné percento. Áno, oni to znížili a my, keď budeme znovu v koalícii, no tak to zvýšime. A aj možno sa niekedy podarí krížom cez celý parlament, možnože ešte aj s touto koalíciou, dať to do ústavného zá... (Prerušenie vystúpenia časomerom.)
Jurinová, Erika, podpredsedníčka NR SR (2014-02-04):
Ďakujem, pán poslanec. Na vaše vystúpenie jedna faktická poznámka. Uzatváram možnosť prihlásiť sa. Nech sa páči, pán poslanec Brocka.
Susko, Boris, poslanec NR SR (2012-12-18):
Pán predseda, dajte, prosím, hlasovať o pozmeňujúcom návrhu pod bodom dva, s odporúčaním gestorského výboru schváliť.
P. Frešo, poslanec: (2008-11-26):
Inými slovami. Zhruba trojročné úspory budúcich dôchodcov chce táto vláda okamžite minúť. Okamžite minúť a tento návrh má zabrániť tomu, aby boli okamžite minuté. Tento návrh má peniaze odložiť pre budúcnosť tak, aby reagovala Sociálna poisťovňa na demografickú krízu a bola táto vláda nútená hľadať iné spôsoby, ako sanovať svoje výdavky, alebo z čoho financovať svoje výdavky. Je to veľmi zmysluplné, nakoľko táto vláda napriek tomu, že je tretí rok pri vláde nezačala šetriť, nepodporila hospodársky rast, táto vláda nie je schopná ani len 20 % úradníkov, ku ktorým sa zaviazala, prepustiť. Táto vláda skutočne dokáže len marketingovo pôsobiť a jej jediným cieľom je udržať sa pri moci aj za peniaze budúcich dôchodcov. Tí vážení páni poslanci a poslankyne, ktorí podporíte tento pozmeňujúci návrh, dáte jasný signál, aby vláda konečne začala pracovať, a to pracovať pre Slovensko a pre všetkých občanov Slovenska. Ďakujem pekne.
Gašpar, Tibor, poslanec NR SR (2024-02-08):
Ďalej hlasujeme o bode 307 druhého pozmeňujúceho návrhu pána poslanca Galka.
Benčík, Ján, poslanec NR SR (2022-06-21):
Ďakujem. Nepatrí sa byť osobný v parlamente a napriek tomu sa tomu nemôžem vyhnúť, pretože pán Gyimesi seba a ostatných, ktorí chcú podporiť tento zákon, označil za jediných zástancov tradičnej rodiny, kdežto nás, ktorí ho kritizujeme, označil za bezhodnotových liberálov, ktorým sú hodnoty tradičnej rodiny cudzie a priam ich nenávidia. No a to sa mi počúva teda veľmi úsmevne, pretože ja osobne žijem 47 rokov v manželstve s jednou ženou, mám synov, vnukov. No a keď to hovoríte, pán Gyimesi, vy, ktorý ste sa tuná sám označili za človeka žijúceho promiskuitným spôsobom, tak je to skutočne úsmevné, by som povedal. No, ten váš argument je skutočne falošný, pretože plošná podpora v dobe, keď je prázdna štátna pokladnica, je naozaj, naozaj nie tým, čo pomôže ľuďom v dobe inflácie. Navyše tá plošná podpora oveľa viac podporuje bohatých, a dokonca mnohým tým, ktorí to najviac potrebujú, tým chudobným sa nedostane vôbec nič. A ešte jedna taká malá perlička, tu vás citujú minútu po minúte, že obhajujete tým vlastný balíček a vravíte, že pomôže, aby sa uzatvárali manželstvá a rodili deti. Nuž, nech sa páči, do toho!
Pellegrini, Peter, predseda NR SR (2015-05-12):
Prezentujme sa a hlasujme o uznesení tak, ako bolo predložené. (Hlasovanie.) Prítomných 135 poslancov, za hlasovalo 97, zdržalo sa 38. Konštatujem, že Národná rada navrhované uznesenie schválila. Teraz poprosím pána predsedu výboru pre sociálne veci pána poslanca Jána Podmanického, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci, tlač 1423. Je to bod 25 schváleného programu. (Hlasovanie o vládnom návrhu zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov , tlač 1423.)
M. Číž, podpredseda NR SR: (2009-12-10):
Vážené kolegyne, kolegovia, takže pristúpime k opakovanému hlasovaniu. Ak dovolíte, najprv zistím prítomnosť v sále. Prezentujeme sa, prosím a hlasujeme. Zaprezentujme sa, prosím. (Prezentácia.) Prítomných 73 poslancov. Národná rada nie je uznášaniaschopná. Prerušujem schôdzu Národnej rady, vážené kolegyne, kolegovia, do 14.00 hodiny. Ešte pán poslanec Horváth.
Kozelová, Monika, poslankyňa NR SR (2021-10-06):
Pán predsedajúci, dajte teraz hlasovať o pozmeňujúcom návrhu, ktorý predniesol pán poslanec Čekovský.
Miškov, Juraj, minister hospodárstva SR (2011-06-29):
Ďakujem vám veľmi pekne, pán predsedajúci. Ja chcem za ministerstvo hospodárstva len povedať, že súhlasím s predloženým pozmeňujúcim návrhom pána poslanca Chrena. Ďakujem veľmi pekne.
V. Veteška, podpredseda NR SR: (2005-12-08):
Ľ. Lintner, poslanec: Ďakujem pekne. Ja by som chcel upriamiť, aj za skupinu našich poslancov, aj za seba, pozornosť k tomu, čo tu predniesla pani poslankyňa Štrofová. Tak ako aj ona spomínala, týkali sa inštitúcie, ktorá nemá historicky dlhé trvanie, ale domnievam sa, že z pohľadu zabezpečenia dostatočnej bezpečnosti, komunikácie príslušných rezortov či inštitúcií zo Slovenska s inštitúciami NATO a Európskej únie má veľmi dôležitú pozíciu. Ja som sa o tých skutočnostiach potreby finančných prostriedkov dozvedel práve na rokovaní toho výboru, ktorý spomínala pani poslankyňa, ako novozvolený člen tohto výboru a mrzí ma, že som o tých skutočnostiach nevedel skôr, lebo by som bol urobil maximum, aby som povedzme presvedčil kolegov v koalícii, aby akceptovali aspoň niektoré z týchto požiadaviek. Pretože ak dobre vnímam tú argumentáciu predstaviteľov NBÚ, z tej vychádza, že NBÚ potrebuje teraz na zabezpečenie činnosti financie rádovo v desiatkach miliónov, ale ak sa tieto skutočnosti nezabezpečia, tak potenciálne inštitúcia, ako je Slovenská informačná služba, ministerstvo obrany, ministerstvo zahraničných vecí, ministerstvo vnútra, na to, že nebude mať dostatočnú bezpečnosť svojich komunikačných sietí, bude žiadať prostriedky rádovo na úrovni stoviek miliónov až miliardy. Preto sa prihováram za podporu predovšetkým tých návrhov, ktoré sú realizované z hľadiska možnosti, teda výmeny s ministerstvom obrany, a aj tie, ktoré sú predkladané v tej ďalšej časti. Ďakujem.
Karas, Viliam, minister spravodlivosti SR (2022-12-13):
Ja chcem len reagovať na to vystúpenie pána poslanca vo vzťahu k skrátenému legislatívnemu konaniu. Absolútne súhlasím s tým, že jednoducho treba rešpektovať zásady legislatívneho procesu, dlhodobo tieto pravidlá sám som presadzoval tak z pohľadu odbornej verejnosti, aj kdekoľvek som mohol túto vec komunikovať. Na druhej strane chcem len jednu vec povedať, že, bohužiaľ, to je, nazvem to, prepáčte, emotívne je taký deň, aký je, tragédia tejto krajiny, že jednoducho nevie v čase krízy zomknúť hlavy okolo jedného stola, pozrieť si do očí, pomenovať, čo je principiálne, čo nie je principiálne, kde sa lámu ľady, vyhodnotiť si situáciu a jednoducho dať na bok zbytočné, zbytočné politikárčenie, a túto námietku skráteného legislatívneho konania v tomto konkrétnom návrhu považujem za vec, ktorá naozaj nemení žiadnym spôsobom fungovanie právneho štátu, nijakým spôsobom nezasahuje do stability vzhľadom na okolnosti, v ktorých žijeme. Ak by sme tu boli pred februárom 2022, nemusíme sa vôbec o tomto baviť, je to jednoznačné, čo ste povedali, podpíšem, vyhlásim, vetujem, robím čokoľvek vo svojom mene, hej, ako môžem ako minister, keby som bol v tom čase ministrom. My dnes nežijeme normálnu dobu, nežijeme normálnu dobu, normálne okolnosti, čo neznamená, že máme rezignovať na právny štát a rezignovať na právne zásady, ale táto doba si vyžaduje, aby sme naozaj vedeli vyhodnocovať, kde v zákonoch máme právo a možnosť postupovať tak, aby sme dosiahli cieľ. A ja si myslím, že toto je presne ten prípad, kde stačí zomknúť sily a jednoducho sa zhodnúť na tom, to nariadenie bolo prijaté 6. októbra, jednoducho v čase, keď som aj ja nastúpil do kresla, sme intenzívne riešili principiálne veci, ako nastaviť reguláciu, ako nastaviť prínos, ceny energií, zastropovanie a podobne. Čiže dnes hovoriť, že sa zneužíva skrátené legislatívne konanie v tomto konkrétnom prípade, podľa mňa je mimo misu, mimo chápania reality politickej, pretože ak to dnes nedáme do skráteného, kľudne to dajme potom riadne, ale za následok by to malo to, že jednoducho nepostihneme príspevkové obdobie 2023 a ohľadne výšky potom sa, samozrejme, môžem baviť v osobitnom samotnom návrhu, a to už verím, že bude vecne niekto iný odôvodňovať, nie je to môj rezort. Ale vyjadrujem sa čisto v tom zmysle, že máme problém v tom, že politikárčime tam, kde netreba politikárčiť, a toto je presne to miesto, kde si myslím, že vyčítať skrátené legislatívne konanie v tomto prípade, teraz za tejto situácie vnútropolitickej a najmä medzinárodnej, nie je na mieste. Ďakujem.
B. Bugár, podpredseda NR SR: (2005-02-03):
A zároveň prerušujem rokovanie o tomto bode programu. Vážené panie poslankyne, vážení páni poslanci, vyzývam vás, aby ste sa vrátili do rokovacieho priestoru, pristúpime k jednotlivým hlasovaniam.
Heger, Eduard, podpredseda vlády a minister financií SR (2020-11-05):
Ďakujem veľmi pekne, pán predsedajúci. Dámy a páni, dovoľte mi, aby som vám predložil zákon, ktorý je taktiež dôležitý a je dôležitý z hľadiska transparentnosti. Ako dobre viete, toto je tiež jedna z vecí, ktorú sme deklarovali v programovom vyhlásení vlády a kde sme si dali tiež ako záväzok, že chceme zvýšiť transparentnosť rozpočtovania. Tento zákon vlastne sa týka aj týchto vecí a dovoľte mi, aby som vám teda prečítal a oboznámil vás, čo všetko v posu..., á, v oblasti posilnenia transparentnosti obsahuje. Takže cieľom predloženého návrhu zákona je zabezpečiť naplnenie cieľov deklarovaných v našom Programovom vyhlásení vlády na roky 2020 až 2024 práve vo vzťahu k posilneniu transparentnosti verejných financií, a to precizovaním pravidiel pre tvorbu a použitiu, použitie rezerv v štátnom rozpočte a úpravou obsahových náležitostí informácie o hospodárení s rozpočtovými rezervami. Úpravou pravidiel a podmienok pri poskytovaní návratných finančných výpomocí zo štátnych finančných aktív právnickým osobám vrátane obcí a vyšších územných celkov. Stanovením povinnosti Ministerstvu financií Slovenskej republiky zverejňovať očakávanú skutočnosť bežného rozpočtového roka v porovnaní so schváleným rozpočtom verejnej správy na bežný rozpočtový rok. Novelou sa zároveň navrhuje vytvoriť podmienky, aby rozpočet verejnej správy obsahoval daňové a odvodové príjmy podľa najaktuálnejšej prognózy výboru pre daňové prognózy. Zmenou zákona posilňujeme aj proces hodnotenia investícií. Rozšírením okruhu hodnotených projektov o investície prostredníctvom rámcových dohôd, ako aj investície o investície samospráv a iných subjektov verejnej správy, ak sú prevažne financované zo štátneho rozpočtu. Spresnením povinností vypracovať štúdiu uskutočniteľnosti a zavedením aktualizácie štúdie uskutočniteľnosti a posilnením princípu hodnoty za peniaze počas všetkých fáz realizácie investície až do odovzdania do užívania. Súčasne sú v návrhu zapracované úpravy zákona vyplývajúce aj z potrieb aplikačnej praxe pri uplatňovaní zákona. Takže aj z tohto vlastne vidíte, že ten princíp hodnoty za peniaze je niečo, čo vidíme ako veľmi dôležité a vidíme to ako silnú pridanú hodnotu práve aj pre efektívne vynakladanie s peniazmi, ktoré patria občanom Slovenskej republiky. Týmto aj deklarujeme, že si ctíme každé euro, ktoré ľudia štátu odovzdajú, a chceme, aby bolo využité v ich prospech a čo najefektívnejšie. A čo sa týka samotného toho, tej transparentnosti, tak jednoznačne práve aj tá oblasť rezervy je niečo, kde chceme priniesť väčšiu, väčšiu transparentnosť, aby aj nielen občania, ale aj vy, ctené plénum, ste mali jasný prehľad o tom, kam peniaze budú smerovať, a tým myslím teda nielen koalíciu, ale aj opozíciu. Ďakujem veľmi pekne, skončil som.
Vavrek, Štefan, poslanec NR SR (2019-06-27):
Ďakujem pekne za slovo, budem reagovať krátko. Ja som navštívil počas tohto mesiaca v našom okrese, to aj priznávam, v Rimavskej Sobote dosť veľa materských škôl a rozprával som sa s riaditeľmi a ja som nenašiel ani jednu riaditeľku alebo riaditeľa, ktorý by bol proti zavedeniu tohto zákona. Takisto som sa rozprával s rodičmi. Čiže ja vám takisto odporúčam, pán kolega, aby ste išli do tých materských škôlok a aby ste sa opýtali tých učiteľov. A na druhej strane, áno, súhlasím s vami a poznačil som si pre seba túto vetu, že povinnosť zaviesť nestačí. Áno, nestačí, podľa mňa ani samosprávy, ani obyvatelia tejto krajiny nepočuli to prvýkrát teraz pred mesiacom alebo pred dvoma mesiacmi. Ja ešte raz vám pripomínam, že ja už som prítomný asi na 15 alebo 20, ale možnože na stovkách takýchto okrúhlych stoloch, konferencií, kde sa o tom rozprávalo. Teraz, ešte raz poviem, že teraz je tu možnosť, teraz sú na to peniaze, čiže spravme to, nech je tá povinná predškolská výchova aj tuná na Slovensku. Ďakujem.
Blaha, Ľuboš, podpredseda NR SR (2024-04-16):
Ako ďalšia sa do rozpravy prihlásila pani poslankyňa Jana Hanuliaková. Nech sa páči.
Laurenčík, Milan, podpredseda NR SR (2022-02-03):
Pán poslanec, máte doplňujúcu otázku? Nech sa páči. Skúste dať faktickú poznámku.
Fico, Robert, podpredseda NR SR (2010-12-03):
Pán predsedajúci, mám procedurálny návrh, ktorý sa dotýka toho, že tu vždy bolo obvyklé rokovanie Národnej rady Slovenskej republiky do 13.00 hodiny. Ak to nechcete rešpektovať, tak, prosím, berte na vedomie aj to, že budú mať poslanci Národnej rady naozaj ťažkosť sa dostať do svojich domovov vzhľadom na situáciu, ktorá je na cestách, preto vás žiadam o normálne, ľudské rozhodnutie prerušiť rokovanie parlamentu a pokračovať normálne v utorok o 9.00 hodine. Druhý procedurálny návrh sa týka prítomnosti členov vlády. Keď sme my prerokovávali rozpočet, dávali ste v jednom kuse procedurálne návrhy na prítomnosť členov vlády. Dávam teda návrh, aby sa rokovania Národnej rady o štátnom rozpočte zúčastnili aj ďalší členovia vlády Slovenskej republiky. A do ich príchodu žiadam prerušiť rokovanie Národnej rady.
Mihál, Jozef, poslanec NR SR (2016-02-11):
Toto bolo úžasné, ja teda si dovolím porušovať rokovací poriadok, pán predrečník, ale, dobre, teda ja nie som odborník na zdravotníctvo, ani sa tak necítim, som skôr pacient ako zdravotník, ale rozumiem aj zdravotným odvodom, pán minister, ktoré patria do vášho rezortu. A zdravotné odvody sú vlastne významným zdrojom peňazí, ktorý do rezortu tečie. A vy hovoríte, že peňazí tam niet, a preto niet na zvyšovanie platov zdravotných sestier. Tak ja tým, ktorí nevedia, čo sa tu schválilo, čo ste tu predložili, poviem, novela zákona o zdravotnom poistení, ktorá platí od 2. januára 2016, zrušila zdravotné odvody z dividend akcionárov, ktorí si kúpili akcie na nejakej burze. Čiže predpokladám, že sú to vaši sponzori, ktorí sú v pozadí strany SMER. Ani neviete, o čom teraz hovorím, však vy sa v tom nevyznáte, jasné. Vy ste, skrátka, zrušili zdravotné odvody, vy ste, skrátka, zrušili zdravotné odvody z dividend, ktoré by inak platili akcionári. Vy ste to, skrátka, zrušili. Navŕtali ste do zákona dve diery. Toto bola prvá z nich, pričom druhá je tá, že zdravotné odvody sa neplatia ani z likvidačného zostatku, keď niekto dá firmu do likvidácie. Čiže vy ste vedome, ako teraz prikyvujete, urobili dve diery do zákona. O to je menej zdrojov v zdravotnom poistení. Aj preto, vážené sestry, nemôžete mať vyššie platy, lebo nie sú na to peniaze. Ale zato ste ušetrili peniaze vašim sponzorom. Ďakujem pekne aj v ich mene. (Potlesk.)
Štefanec, Ivan, poslanec NR SR (2012-11-29):
Ďakujem pekne, pán predseda. Ďakujem všetkým kolegom za faktické poznámky. Osobitne ma teší, že sa ozvali všetky akademické kapacity vládnej strany. (Potlesk a smiech v sále.) Pánovi Senkovi by som chcel povedať „na zdravie“. (Smiech v sále.) Pánovi Bublavému by som chcel povedať, že to, čo ma neteší, to je, že odchádza práca zo Slovenska. A neteší ma, že ju vyháňate svojimi zákonmi. Pán Bublavý, keď hovoríte o investičných stimuloch, chcem vám pripomenúť, že je to vaša vláda, ktorá začala rozdávať peniaze ľudí na stimuly za udržanie miezd. To nerobil ani Vladimír Mečiar. Ani Vladimír Mečiar si nedovolil rušiť schôdze ani dávať peniaze na udržanie miezd. Robí to vaša vláda a, bohužiaľ, zrejme aj tak dopadne. Ďakujem.
Pčolinský, Peter, podpredseda NR SR (2023-02-09):
Ďakujem, pán navrhovateľ. Určite sa chce vyjadriť, nech sa páči.
P. Hrušovský, podpredseda NR SR: (2002-05-21):
(Hlasovanie.) 110 prítomných, 107 za, 3 nehlasovali. Návrh sme schválili. Ďalší návrh.
Jurzyca, Eugen, poslanec NR SR (2016-06-07):
Ďakujem pekne. Faktická poznámka, pán minister, hovorili ste, že máme jedenásty najsilnejší pas na svete, tak som si, jedinú vec som si skontroloval z vášho vystúpenia, to bolo to, či máme fakt jedenásty najsilnejší pas na svete. Pozrel som si, volá sa to Global Passport Power Rank 2016 a prečítam vám krajiny, ktoré sú pred nami v tom indexe, že či ich je teda desať. Čiže prečítam vám, počítajte, počítajte. Tak tie krajiny, ktoré sú pred nami a teda majú silnejší pas: Nemecko, Švédsko, Fínsko, Taliansko, Švajčiarsko, Francúzsko, Španielsko, Veľká Británia, Dánsko, Holandsko, Belgicko, Južná Kórea, Nórsko, Singapur, Luxembursko, Rakúsko, Portugalsko, Spojené štáty, Grécko, Írsko, Japonsko, Kanada, Nový Zéland, Česká republika, Maďarsko, Malta, Island, Austrália, Malajzia, Poľsko a teraz sme my spolu so Slovinskom. A je fakt, že to je nejaké jedenáste pásmo, ale nie sme jedenásty, ako ste to povedali, povedali ste, že máme jedenásty najsilnejší pas na svete. Nie je to pravda.
Demian, Jaroslav, poslanec NR SR (2012-07-26):
Pán predseda, teraz budeme hlasovať o bodoch zo spoločnej správy od čísla 1 po číslo 12 s odporúčaním gestorského výboru schváliť.
Jurinová, Erika, podpredsedníčka NR SR (2014-02-13):
Ďakujem pekne, pán poslanec. Nikto sa neprihlásil s faktickými poznámkami. Na rade je posledný prihlásený rečník pán Radoslav Procházka. V sále sa nenachádza, už stratil poradie raz, to znamená, že tým sme vyčerpali všetkých, ktorí sú v rozprave, ktorí boli v rozprave prihlásení. Vyhlasujem rozpravu o tomto bode za ukončenú. A pýtam sa, či sa pán navrhovateľ chce vyjadriť. Nech sa páči, máte slovo.
Šípošová, Janka, poslankyňa NR SR (2015-03-10):
Bohužiaľ, pán poslanec Blanár, asi si neuvedomujete, že za dve minúty nemôžem reagovať na všetky vaše otázky, ale aspoň kúsok prečítam. Zástupcovia Slovenskej lekárskej komory na tlačovej konferencii povedali, že ak novela nadobudne účinnosť a výpadok príjmov v ambulancii za zrušené poplatky nenahradia zdravotné poisťovne, môže dôjsť k ekonomickému krachu niektorých poskytovateľov. Nejdem to čítať ďalej, lebo chcem povedať aj iné veci. Napríklad by som sa vás opýtala v duchu čiernych barónov, čo rozumiete pod pojmom argument, lebo vy ste nepoužívali argumenty predovšetkým. Moja otázka, čo sa týka, čo bola na vás, a o tej logike, sa týkala vášho pozmeňovacieho návrhu. To, že vy, že prezident víta iniciatívu, som rada, že ju aj prezident víta a keď vy to oceňujete a ste radi a chválite ho, tak ste povedali – chválime pána prezidenta – tak chválime ho aj my, tak teda splňme to, čo požaduje a neschváľme ten zákon a poďme ho prerobiť tak, aby boli všetci spokojní, aby naozaj tam nebol ten chaos, pred ktorým varujú všetci tí, ktorí vedia, o čo ide. Už som to aj povedala, nebudem opakovať to, čo už som hovorila v rozprave, len môže sa vymyslieť iný systém. Porovnávate so zahraničím, kde to funguje bez poplatkov. Len mi tak v rýchlosti napadlo, možno sa tam menej kradne. Možno sa nešustruje s peniazmi na predražené nákupy a na čudné investície. Takže, zamyslime sa nad tým, aké peniaze do zdravotníctva idú, aké môžu ísť a na čo sa majú vynakladať.
Grendel, Gábor, podpredseda NR SR (2020-09-23):
(Zaznievanie gongu.) Kolegyne, kolegovia, o chvíľu budeme pokračovať hlasovaním, ale ešte pred tým procedurálny návrh, pán poslanec Šipoš.
Danko, Andrej, predseda NR SR (2017-04-06):
Pán poslanec Vážny, pripraví sa pán poslanec Mihál.
T. Cabaj, podpredseda NR SR: (2009-09-08):
Ďalej vystúpi pán poslanec Iván Farkas ako posledný prihlásený do rozpravy.
Paška, Pavol, predseda NR SR (2013-03-14):
Pán poslanec Matovič.
Kotleba, Marian, poslanec NR SR (2018-11-28):
Pán Poliačik, hovorili ste o tom, ako na Slovensko vplývali mnohé iné národy a národnosti, a medzi iným ste spomenuli aj Turkov. No ja vám musím pripomenúť, že ak by naši predkovia sa hrdinsky proti týmto Turkom a ich nájazdom nebránili, tak dnes tu žiadne Slovensko nie je, dnes tu nie je žiadna Európa, taká, ako ju poznáme. A vy tieto ich nájazdy, túto snahu o podmanenie, zotročenie Európy nazvete kultúrnym vplyvom na náš národ? Vy ste už úplne mimo? Ale viete, ja sa vám ani nečudujem, lebo ak môžete byť v jednej strane s takými ľuďmi, ako je Bihariová, no tak potom je logické, že jednoducho ste zmätený a že tá multikultúrna myšlienka pre vás alebo u vás prevláda nad absolútne všetkým. Ale ešte raz. Ešte raz. Slovensko si svoje tradície, svoju identitu nenechá zobrať. Ľudia si nechcú nechať ukradnúť ich národnú hrdosť a to, čo je ich vlastné. My nechceme dopadnúť, ako dopadlo Francúzsko, Anglicko, Belgicko, ostatné krajiny, ktoré sú dnes doslova v plameňoch, doslova v plameňoch, pretože na svojom vlastnom osobnom smutnom príklade museli pochopiť, že myšlienka multi-kulti jednoducho nefunguje. A myšlienka multi-kulti prináša to, že pôvodné obyvateľstvo uteká, pretože je neskutočne likvidované. Pán Poliačik, naozaj ak tomuto neveríte, tak choďte, však cestujete, otvorte si oči. Môžte ísť s kolegom Mazurekom, zobere vás na tie miesta, môžte tam ostať, zoberte aj Bihariovú a ostaňte tam a zažite to a tam, tam to napĺňajte, ale neťahajte, neťahajte tých ľudí sem, lebo tu nemajú čo robiť. Slovensko zostane slovenským, Slovensko ostane kresťanským a Slovensko ostane národným štátom, pán Poliačik. A vy sa môžte aj pokrájať a nezmeníte to!
Zmajkovičová, Renáta, podpredsedníčka NR SR (2014-10-30):
Pán poslanec Kaník.
B. Bugár, podpredseda NR SR: (2004-06-18):
J. Hurban, poslanec: Ďakujem pekne, vážený pán podpredseda. Vážený pán podpredseda, kolegyne a kolegovia,  dovoľte mi, aby som vystúpil k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 105/2004 Z. z. o spotrebnej dani  z liehu a o zmene a doplnení zákona č. 467/2002 Z. z. o výrobe a uvádzaní  liehu na trh v znení zákona č. 211/2003 Z. z. a o zmene a doplnení ďalších zákonov ako spravodajca Výboru Národnej rady  pre financie, rozpočet a menu. Tento návrh zákona bol doručený poslancom Národnej rady v stanovenej lehote. Predseda Národnej rady tento návrh posúdil a zaradil ho na rokovanie dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej  stránky všetky náležitosti návrhu zákona, ktoré sú uvedené v § 67 a § 68 zákona Národnej rady o rokovacom poriadku, ako i náležitosti určené v legislatívnych pravidlách. Predložený návrh zákona rieši záväznú problematiku, ktorú je potrebné upraviť spôsobom, ako sa navrhuje v predmetnom návrhu. Osobne tento návrh zákona podporujem, pretože je v súlade s mojimi návrhmi, ktoré som predložil pred niekoľkými mesiacmi pri posledných novelách zákona o spotrebnej dani z piva, tabaku a tabakových výrobkov, ako aj z liehu a odporučím  aj svojim kolegom z klubu poslancov za Slobodné fórum, aby tento návrh zákona podporili. Pán podpredseda, skončil som, môžete otvoriť rozpravu.
Dostál, Ondrej, poslanec NR SR (2019-01-31):
Pán predsedajúci, dajte, prosím, hlasovať o návrhu zákona ako o celku.